Ma en seuntjie sterf in Margate-ongelukFoto verskaf deur Netcare 911 ŉ Ma en haar tweejarige seuntjie is Sondagmiddag dood in ŉ ongeluk op die R61 in Margate aan KwaZulu-Natal se suidkus. Shawn Herbst, woordvoerder van Netcare 911, het gesê paramedici is kort voor 15:00 na die toneel ontbied. “Volgens berigte op die toneel was twee ligte motors betrokke in die ongeluk. Die vrou en seuntjie het noodlottige beserings opgedoen toe hulle tydens die ongeluk uit die motor geslinger is.” Hulle is albei op die toneel dood verklaar. Die persoon in die tweede motor het matige beserings opgedoen. Hy is na ŉ hospitaal geneem vir verdere behandeling.